ગત સપ્તાહે દેશનું ફોરેક્સ રિઝર્વ ૨૩.૧ કરોડ ડોલરથી ઘટીને ૩૬૩.૨ અબજ ડોલર રહ્યું હતું, પરંતુ હવે બ્રેક્ઝિટ અસરના કારણે હજુ પણ ફોરેક્સ રિઝર્વ વધી જશે. ડોલર મજબૂત થવાની ધારણા પર દેશના ફોરેક્સ રિઝર્વ માટે ખૂબ જ રાહતરૂપ સમાચાર છે. નિષ્ણાતોનું માનવું છે કે વૈશ્વિક બજારમાં જ્યારે પણ ઊથલપાથલ મચી જાય છે ત્યારે રોકાણકારોમાં અમેરિકન ડોલર કે સોનું ખરીદવા માટે હોડ મચી જાય છે અને આ સંજોગોમાં ડોલરની કિંમત ગગનચુંબી ઊંચાઇએ પહોંચે છે. આ સ્થિતિમાં ભારત પાસે ડોલરનો આટલો મોટો ભંડાર હોવાના સમાચાર ખાસ કરીને બ્રેક્ઝિટની અસર નાકામિયાબ બનાવવા માટે ખૂબ જ સારા છે.